CELEX: 32013D0709
Language: el
Date: 2013-12-02 00:00:00
Title: 2013/709/ΕΕ: Εκτελεστική απόφαση της Επιτροπής, της 2ας Δεκεμβρίου 2013 , που επιτρέπει σε ένα εργαστήριο στις Ηνωμένες Πολιτείες της Αμερικής να πραγματοποιεί ορολογικές δοκιμασίες ελέγχου της αποτελεσματικότητας των αντιλυσσικών εμβολίων [κοινοποιηθείσα υπό τον αριθμό C(2013) 8365]  Κείμενο που παρουσιάζει ενδιαφέρον για τον ΕΟΧ

4.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 323/34
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 2ας Δεκεμβρίου 2013
   που επιτρέπει σε ένα εργαστήριο στις Ηνωμένες Πολιτείες της Αμερικής να πραγματοποιεί ορολογικές δοκιμασίες ελέγχου της αποτελεσματικότητας των αντιλυσσικών εμβολίων
   [κοινοποιηθείσα υπό τον αριθμό C(2013) 8365]
   (Κείμενο που παρουσιάζει ενδιαφέρον για τον ΕΟΧ)
   (2013/709/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων (1), και ιδίως το άρθρο 3 παράγραφος 2,
   Εκτιμώντας τα ακόλουθα:
   
               (1)
            
            
               Η απόφαση 2000/258/ΕΚ ορίζει την Agence française de sécurité sanitaire des aliments (AFSSA), στο Nancy της Γαλλίας (που έχει ενσωματωθεί από την 1η Ιουλίου 2010 στην Agence nationale de sécurité sanitaire de l’alimentation, de l’environnement et du travail, ANSES), ως το ειδικό ινστιτούτο για τον καθορισμό των κριτηρίων που είναι αναγκαία για την τυποποίηση των ορολογικών δοκιμασιών ελέγχου της αποτελεσματικότητας των αντιλυσσικών εμβολίων.
            
         
               (2)
            
            
               Η εν λόγω απόφαση προβλέπει επίσης ότι η ANSES πρέπει να τεκμηριώνει την αξιολόγηση των εργαστηρίων τρίτων χωρών που έχουν υποβάλει αίτηση για να διενεργούν ορολογικές δοκιμασίες ελέγχου της αποτελεσματικότητας των αντιλυσσικών εμβολίων.
            
         
               (3)
            
            
               Μετά τη μη συμμετοχή στην ετήσια δοκιμασία επάρκειας που διοργανώθηκε από την ANSES το 2012, η έγκριση που χορηγήθηκε στις 20 Νοεμβρίου 2002 σύμφωνα με την απόφαση 2000/258/ΕΚ για το διαγνωστικό εργαστήριο ανάλυσης τροφίμων VETCOM (Food Analysis and Diagnostic Laboratory) στο Fort Sam Houston έχει ανακληθεί σύμφωνα με την απόφαση 2010/436/ΕΕ της Επιτροπής (2).
            
         
               (4)
            
            
               Η αρμόδια αρχή των Ηνωμένων Πολιτειών της Αμερικής έχει υποβάλει αίτηση για την εκ νέου έγκριση του διαγνωστικού εργαστηρίου ανάλυσης τροφίμων VETCOM στο Fort Sam Houston, η οποία υποστηρίζεται από ευνοϊκή έκθεση αξιολόγησης που πραγματοποιήθηκε για το εν λόγω εργαστήριο από την ANSES με ημερομηνία την 16η Σεπτεμβρίου 2013.
            
         
               (5)
            
            
               Η αρμόδια αρχή των Ηνωμένων Πολιτειών της Αμερικής επίσης ενημέρωσε επίσημα την Επιτροπή ότι η ονομασία του εργαστηρίου έχει αλλάξει.
            
         
               (6)
            
            
               Θα πρέπει, επομένως, να επιτραπεί στο εν λόγω εργαστήριο να διενεργεί ορολογικές δοκιμασίες ελέγχου της αποτελεσματικότητας των αντιλυσσικών εμβολίων στους σκύλους, τις γάτες και τις νυφίτσες.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Σύμφωνα με το άρθρο 3 παράγραφος 2 της απόφασης 2000/258/ΕΚ, επιτρέπεται στο ακόλουθο εργαστήριο να διενεργεί ορολογικές δοκιμασίες ελέγχου της αποτελεσματικότητας των αντιλυσσικών εμβολίων σε σκύλους, γάτες και νυφίτσες:
   
               DoD Food Analysis & Diagnostic Laboratory
            
         
               2899 Schofield Road
            
         
               Jbsa Fort Sam Houston, TX 78234
            
         
               United States of America
            
         Άρθρο 2
   Η παρούσα απόφαση εφαρμόζεται από την 1η Ιανουαρίου 2014.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 2 Δεκεμβρίου 2013.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 79 της 30.3.2000, σ. 40.
   
      (2)  Απόφαση 2010/436/ΕΕ της Επιτροπής, της 9ης Αυγούστου 2010, για την εφαρμογή της απόφασης 2000/258/ΕΚ του Συμβουλίου όσον αφορά τις δοκιμές επάρκειας με σκοπό τη διατήρηση της άδειας εργαστηρίων να διενεργούν ορολογικές δοκιμές ελέγχου της αποτελεσματικότητας των αντιλυσσικών εμβολίων (ΕΕ L 209 της 10.8.2010, σ. 19).